इस मुद्रा के नियमित प्रयोग से हृदय को बहुत बल मिलता है। हाथ में सूर्य पर्वत अतिविकसित और चन्द्र पर्वत अविकसित होने तथा हृदय रेखा दोषपूर्ण होने पर इस मुद्रा का प्रतिदिन अभ्यास करने से लाभ मिलता है। अपानवायु मुद्रा में दो मुद्राएँ हैं- (1) अपान मुद्रा तथा (2) वायु मुद्रा। इस मुद्रा में दोनों मुद्राएँ एक साथ की जाती हैं। अतः इस मुद्रा के प्रयोग से दोनों मुद्राओं का सम्मिलित और उसी क्षण प्रभाव एक साथ पड़ता है, जैसे- पेट की गैस और शारीरिक वायु- दोनों का शमन होता है। वात के रोग जो वायु मुद्रा से ठीक नहीं होते, इस मुद्रा के प्रयोग से ठीक हो जाते हैं।